## Ερευνητική Πρόταση – Πρωτόκολλο εκπόνησης πτυχιακής εργασίας

Για την έναρξη - ανάληψη εκπόνησης Π.Ε. απαιτείται η υποβολή Ερευνητικής Πρότασης – Πρωτοκόλλου από την ομάδα φοιτητών προς την Επιτροπή Π.Ε.Ε.Δ. Οι φοιτητές υποβάλλουν Αίτηση προς τη Γραμματεία (Παράρτημα IV) για την έγκριση της ανάθεσης του θέματος Π.Ε. (όπου αναγράφεται ο αρ. πρωτ.) με συνημμένη την Ερευνητική Πρόταση – Πρωτόκολλο. Η Ερευνητική Πρόταση – Πρωτόκολλο πρέπει να υποβάλλεται δακτυλογραφημένη και σε ηλεκτρονική μορφή. Η ερευνητική πρόταση προετοιμάζεται σε συνεργασία με τον επιβλέποντα καθηγητή (επόπτη) και περιλαμβάνει τις εξής ενότητες:

**1.Τίτλος**Σαφής προσδιορισμός του προτεινόμενου θέματος. Αυτό προϋποθέτει μία αρχική βιβλιογραφική ενημέρωση της ομάδας των φοιτητών που άλλωστε θα τους βοηθήσει να προσδιορίσουν και να συγκεκριμενοποιήσουν το θέμα τους (εφόσον δεν έχει αυτό ήδη γίνει από την κατάθεση του θέματος από τον εκπαιδευτικό).

**2. Εισαγωγή – Ανασκόπηση της βιβλιογραφίας**

Αναφορά στο θέμα της έρευνας, τη σημαντικότητά της και τη συμβολή της στην πρόοδο της επιστήμης ή/και στην κοινωνική ανάπτυξη. Σύνοψη - περίληψη της Ελληνικής και διεθνούς βιβλιογραφίας (υπάρχουσας γνώσης) σε σχέση με το αντικείμενο της έρευνας.

**3. Αναφορά σε συναφείς έρευνες που έχουν πραγματοποιηθεί από το Τμήμα**Εάν έχει πραγματοποιηθεί άλλη πτυχιακή στο παρελθόν με ανάλογο θέμα, εξηγείστε ποια καινούργια γνώση θα προστεθεί με την προτεινόμενη εργασία.

**4. Σκοπός της μελέτης**

**5. Διατύπωση ερευνητικών ερωτημάτων ή υποθέσεων**Ερευνητικά ερωτήματα ή υποθέσεις στα οποία πρόκειται να αναζητηθούν απαντήσεις.

**6. Μεθοδολογία εμπειρικής έρευνας**

Περιγράφεται με σαφήνεια η μεθοδολογία για τη διερεύνηση του προτεινόμενου θέματος και αναφέρονται οι τεχνικές που θα χρησιμοποιηθούν. Συγκεκριμένα, η μεθοδολογία περιλαμβάνει την επιλογή του πεδίου και του πληθυσμού στον οποίο απευθύνεται η έρευνα, τα κριτήρια επιλογής και τον αριθμό του δείγματος, τις τεχνικές συλλογής δεδομένων, την μέθοδο ανάλυσης στοιχείων.

**7. Διάγραμμα θεωρητικού μέρους**
Περιγραφή των κύριων κεφαλαίων του θεωρητικού μέρους της εργασίας.

**8. Εκτίμηση δυσκολιών για την πραγματοποίηση της μελέτης και ενέργειες για την άρση των δυσκολιών.**

**9. Ηθικά ζητήματα που ανακύπτουν**

Αναφορά στην αναγκαιότητα αίτησης άδειας από την Επιτροπή Δεοντολογίας του Ελληνικού Μεσογειακού Πανεπιστημίου και άλλα ηθικά ζητήματα που τυχόν ανακύπτουν από την εκπόνηση της Π.Ε.

**10. Χρονοδιάγραμμα**
Χρονοδιάγραμμα πραγματοποίησης της μελέτης σε διάγραμμα Gantt.

**11. Βιβλιογραφία**

Παρουσίαση μιας αρχικής ενδεικτικής βιβλιογραφίας. Οι φοιτητές πρέπει να ακολουθούν ενιαίο σύστημα βιβλιογραφικής τεκμηρίωσης (βάσει του οδηγού της APA, βλ. 5.4.3.).